****

 REPUBLIKA HRVATSKA

OSJEČKO-BARANJSKA ŽUPANIJA

|  |  |
| --- | --- |
|  | DJEČJI VRTIĆ OGLEDALCEERNESTINOVO |

KLASA: 601-02/22-05/3

URBROJ: 2158-109-02-22-2

Ernestinovo, 3. ožujka 2022. g.

Na temelju članka 41. stavka 2. Zakona o predškolskom odgoju i obrazovanju (Narodne novine, 10/97,107/07, 94/13 i 98/19), članka 50. Statuta Dječjeg vrtića Ogledalce Ernestinovo, Upravno vijeće Dječjeg vrtića Ogledalce Ernestinovo na 23. sjednici održanoj dana 3. ožujka 2022. godine donosi

**I.IZMJENU PRAVILNIKA** **O UNUTARNJEM USTROJSTVU I NAČINU RADA DJEČJEG VRTIĆA OGLEDALCE ERNESTINOVO**

 Članak 1.

U Pravilniku o unutarnjem ustrojstvu i načinu rada Dječjeg vrtića Ogledalce Ernestinovo , donesenom na 20. sjednici Upravnog vijeća održanoj 20. siječnja 2022. godine, u članku 12. mijenja se točka 11. i sada glasi:

|  |  |
| --- | --- |
| Naziv radnog mjesta  | **11. RAČUNOVODSTVENI DJELATNIK** |
| Broj radnika | 1 |
| Uvjeti  | - završena srednja škola ili sveučilišni preddiplomski studij odgovarajuće vrste, kojim je stečena viša stručna sprema- da ispunjava uvjete iz članka 25. Zakona o predškolskom odgoju i obrazovanju |
| Opis poslova | - prati propise koji reguliraju financijsko poslovanje ustanove- brine o poštivanju rokova važnih za financijsko poslovanje- priprema financijska izvješća (polugodišnja i godišnja) i materijale za ravnatelja i Upravno vijeće (prikupljanje, evidentiranje, obrada podataka i izrada financijskih planova poslovanja, rebalansa i projekcija plana) - obavlja pripremu, obračun i izradu ostalih izvješća vezanih uz plaću te obavlja isplatu plaće i ostalih naknada radnicima - ispunjava obrasce radnicima kod odlaska u mirovinu na zahtjev nadležne institucije - odgovara za ispravnost primjene računskog plana proračuna u knjiženju pojedinih poslovnih promjena - koordinira godišnjim popisom imovine i priprema podatke za godišnji popis potraživanja i obveza - izrađuje povremene, mjesečne, periodične i godišnje izvještaje za interne i eksterne korisnike u traženim rokovima - izrađuje statističke izvještaje s područja obavljanja svojih poslova - organizira poslove i sudjeluje u izradi izvještaja sukladno propisima o fiskalnoj odgovornosti - vodi cjelokupno blagajničko poslovanje, kontira i knjiži blagajnu, ulaznu, izlaznu i internu knjigovodstvenu dokumentaciju putem temeljnica - povjerenstvima za redovni godišnji popis daje popisne liste osnovnih sredstava, - knjiži nabavu, redovni godišnji otpis i rashod osnovnih sredstava u financijskom knjigovodstvu - vodi i usklađuje pomoćne knjige-analitička knjigovodstva kupaca, dobavljača, djece, osnovnih sredstava i sitnog inventara, s knjiženjima i stanjem u financijskom knjigovodstvu - kontira i knjiži izvode žiro-računa i ulazne račune, kontrolira uplate kupaca i plaćanja dobavljačima po izvodima - izrađuje kalkulacije cijena svih usluga Vrtića , izrađuje sve izlazne fakture za usluge na temelju potpisanih ugovora ili drugih dokumenata- priprema dokumentaciju potrebnu u postupcima svih institucija proračunskog nadzora - odgovara za ažurnost, ispravnost i zakonitost obračuna, knjiženja i odlaganja/arhiviranja dokumentacije s područja poslovanja koje obavlja |

Članak 2.

Ostale odredbe ostaju nepromijenjene.

Članak 3.

Nakon usvajanja ovih Izmjena Pravilnika, a prije objave, Općinsko vijeće Općine Ernestinovo mora na isti dati suglasnost.

Članak 4.

Ove I. Izmjene o unutarnjem ustrojstvu i načinu rada Dječjeg vrtića Ogledalce Ernestinovo stupaju na snagu osmog dana od dana dobivene suglasnosti Općinskog vijeća.

UPRAVNO VIJEĆE

DJEČJEG VRTIĆA OGLEDALCE

Na ove I. Izmjene o unutarnjem ustrojstvu i načinu rada Dječjeg vrtića Ogledalce Ernestinovo Općinsko vijeće Općine Ernestinovo dalo je suglasnost Odlukom, KLASA: 601-02/22-02/2 , URBROJ: 2158-19-01-22-2 od 10. ožujka 2022. godine.

Ove I. Izmjene Pravilnika o unutarnjem ustrojstvu i načinu rada Dječjeg vrtića Ogledalce Ernestinovo Općinsko vijeće Općine Ernestinovo objavljene su na oglasnoj ploči Vrtića dana 18. ožujka 2022. godine.

Ravnateljica

Monika Miškić